open-index/open-wikipedia-markdown huggingface dataset:
Zhang Zhixin

**Zhang Zhixin** (født 5. desember 1930 i Tianjin i Kina, henrettet 4. april 1975  i Shenyang) var en kinesisk dissident under kulturrevolusjonen. Hun kritiserte persondyrkelsen av Mao Zedong og ble derfor arrestert og fengslet (1969 til 1975). Hun ble torturert og til slutt henrettet, for å ha opponert mot det kinesiske kommunistparti.

Selv om mange priser henne for heltemodig motstand mot kommunistpartiet, betraktet hun seg selv ikke som noen antikommunist men snarere som en ekte marxist. Det var Mao som hadde avveket fra kommunismen. Hun fastholdt at hun var partimedlem selv under fangenskapet.

Hun ble etter sin død rehabilitert av Hu Yaobang i 1979 og anerkjent som en mønsterkommunist.

## Referanser


## Litteratur
* Jonathan Chaves: «A Devout Prayer of the Passion of Chang Chih-hsin», i  *Modern Chinese Literature Newsletter*, Vol. 6, No. 1 (Spring 1980), pp.&nbsp;8–24.
* László Ladany: *The Communist Party of China and Marxism, 1921-1985: A Self Portrait*, Stanford University, Hoover Institution Press, 1988

## Eksterne lenker
* Collection of articles about Zhang Zhixin (in Chinese)
Synnøve Halkjelsvik

**Synnøve Hjelle Halkjelsvik** (født 1983) er en norsk journalist, programleder og kommunikasjonsrådgiver. 

Halkjelsvik er utdannet journalist ved Høgskolen i Volda, og har bachelorgrad i statsvitenskap og historie fra NTNU i Trondheim.  

Halkjelsvik startet karrieren som journalist i *[[Sunnmørsposten]]* (2006–2007). Deretter fulgte kortere opphold som nyhetsjournalist ved NRK Møre og Romsdal (2006–2008), journalist og reporter for ulike oppdrag i TV 2 (2007–2009) og journalist i radio P4 (2010). I 2010 ble hun ansatt som nyhetsanker i TV 2 Nyhetskanalen i Oslo. Etter ti år i Nyhetskanalen ble hun ansatt som pressesjef i Storebrand (2020–2023). I 2023 gikk hun til stillingen som kommunikasjonsjef i revisjons- og rådgivningsselskapet BDO. 

I sine yngre år spilte hun volleyball på juniorlandslaget og i eliteserien for NTNUI.  

## Referanser
Statlig selskap

**Statlig selskap** er et selskap som er organisert som et privatrettslig selskap der staten er eneeier eller hovedeier. Statlig selskap er en beskrivelse av selskapene og ikke en egen juridisk selskapsform i seg selv. 

Den norske staten eier flere store og mindre selskaper. Selskapene driver ulike former for forretnings- eller næringsvirksomhet, men mange av dem ivaretar også viktige samfunnsmessige oppgaver innen ulike sektorer.

Statlige selskaper er ofte aksjeselskaper, som har en egen sektorkode i Brønnøysundregistrene betegnet som *[[Statlig eid aksjeselskap|statlig eide aksjeselskaper]]* (kode 1120). Statlige selskaper er således virksomheter som ikke er en del av staten som juridisk person, men som allikevel har en nær tilknytning til departementet, for eksempel gjennom formelt eierskap. Et selskap der staten eier alle aksjene betegnes også som et statsaksjeselskap, og omfattes av noen ekstra særskilte bestemmelser sammenlignet med et statlig eid aksjeselskap der staten er hovedeier. De ansatte er ikke statstjenestemenn, og for at staten som eier instruerer selskapene via særskilte formkrav, som eksempelvis generalforsamling eller foretaksmøte. Eksempler på stalige selskaper er Avinor, Norsk Tipping og Norwegian Research Centre.

Den norske staten eier rundt 70 selskaper i Norge. Årsaken til at staten går inn som eier er av pragmatiske, praktiske eller av nasjonale sikkerhetsgrunner. Statlig eierskap skal vurderes i lys av om det er det beste tiltaket for å oppnå samfunnsmessige mål.

## Nasjonal sikkerhet
Et eksempel på nasjonal sikkerhet var Bergen Engines, som blant annet med produksjon og vedlikehold av motorer til norske sikkerhets- og krigsfartøy, sto i fare for å bli kjøpt opp av russiske interesser i 2021. Å la russiske interesser, et land som ikke er alliert med Norge og et naboland som Norge periodevis har et anstrengt forhold til, ta seg av fartøy som Norge er avhengige av i forsvaret av landet, ble vurdert som en meget stor risiko, foruten også «unaturlig og uklokt». Salget ble stoppet av på grunnlag av nasjonale sikkerhetshensyn. Staten overtok ikke motorfabrikken selv, men hindret bestemt salget til en bestemt kjøper, og godtok at selskapet isteden ble kjøp opp av britiske Langley Holdings. Derimot kjøpte staten i 2022, via Statskog, opp Norges nest største privateide eiendom Meraker Brug-eiendommen på 1,3 millioner dekar, bortimot 90 % av hele Meråkers areal, og den strekker seg også inn i kommunene Malvik, Stjørdal og Steinkjer. Årsaken var faren for at slike store arealer sto i fare å havne på utenlandsk eierskap.

## Referanser


## Se også
* Statsforetak
* Liste over norske statlige selskaper

## Eksterne lenker
* «Statlig eierskap», portal til en rekke artikler, *Regjeringen.no*
* «Lov om aksjeselskaper (aksjeloven)», herunder statsaksjeselskaper, *Lovdata*
Sjøsamisk Tun

**Sjøsamisk Tun** ligger i Smørfjord som er en liten bygd på vestsiden av Porsangerfjorden. Sjøsamisk Tun ble startet opp av lokale krefter og ble offisielt åpnet i 2004. Tunet er en rekonstruksjon av en sjøsamisk boplass fra tidlig på 1900-tallet og består av bl.a. rundgamme, en fellesgamme, høykrakke, fjærasjå med båt og fiskehjell. Her finnes også en kiosk hvor det selges lokale produkter og en del souvenirer. I forbindelse med Tunet finnes også en godt oppmerket kultursti som går gjennom bygda og landskapet rundt.

## Eksterne lenker
* Søsamisk Tuns nettsted
Rosatom

**Rosatom** (russisk: ) er et russisk statlig selskap som leder den militære og sivile kjernekraftindustrien i landet og inspiserer produksjons- og forskningsfasiliteter. 

## Historie
I Sovjetunionen var det *Ministerstvo srednego masjinostrojenija USSR* () som holdt oppsyn med kjernekraftvirksomheten. Ministeriet ble i 1989 omdøpt til *Det sovjetiske ministeriet for atomenergi og industri* (), som etter Sovjetunionens fall ble til *Det russiske atomenergiministeriet* (), også kjent som *MinAtom* (), opprettet 29. januar 1992. Den 9. mars 2004 ble MinAtom reorganisert som en føderal myndighet, og i november 2007 ble organisasjonen omgjort til det statlige selskapet Rosatom.

## Organisasjonsstruktur
Selskapet er en paraplyorganisasjon som knytter sammen flere titalls datterselskaper:

### Eksempler
* Atomflot
* OKB Gidropress, som utvikler den russiske reaktorserien VVER, er organisert som et datterselskap av Rosatom.

## Referanser


## Eksterne lenker
*
VVER

**VVER** (fra russisk:  *Vodo-Vodjanoj Energetitsjeskij Reaktor*) er en serie trykkvannsreaktorer utviklet i Sovjetunionen og videreutviklet i Russland av OKB Gidropress. VVER-reaktorer brukes i kjernekraftverk i Armenia, Bulgaria, Kina, Tsjekkia, Finland, Ungarn, India, Iran, Slovakia, Ukraina og Russland. 

De første VVER-reaktorene ble bygget før 1970. Den vanligste modellen var lenge VVER-440 modell V230, som ga 440 MW elektrisk kraft. En videreutviklet utgave, modell V213, var et resultat av de første sikkerhetsstandardene for kjernekraft i Sovjetunionen.

Den større reaktoren VVER-1000, som gir 1000 MW elektrisk kraft, ble utviklet etter 1975, og VVER-1200 er en videreutvikling av denne. 

Per juli 2011 var det 10 VVER-1000 og 6 VVER-440 i drift, mens 6 VVER-1200 og 3 VVER-1000 var under bygging.

Brennstoffet er lavanriket (ca. 2,4-4,4% ) urandioksid.

## Referanser
 



## Eksterne lenker
* VVERs reaktordesign (engelsk)
Deltoidalheksaeder

Et **deltoidalheksaeder** er et catalansk legeme med 60 drager som sider, 62 hjørner og 120 kanter. Dualpolyederet er rombikosidodekaederet.

## Beregninger
Arealet *A*, volumet *V*, radiusen *p* av en innskrevet kule, midtradiusen *r* og grunnflaten *G*, der *a* er den lengste sidelengden, er:
:A = \frac{9}{11} \,a^2 \sqrt{10\,(157 + 31\sqrt{5})} 
:V = \frac{45}{11} \,a^3 \sqrt{\frac{370 + 164\sqrt{5}}{25}} 
:\rho  = \frac{3}{2} \,a\, \sqrt{\frac{135 + 59\sqrt{5}}{205}} 
:r  =  \frac{3}{20} \,a\, (5+ 3\sqrt{5}) 
:G  = \frac{3}{22} \,a^2 \sqrt{\frac{157 + 31\sqrt{5}}{10}}
Aristides Royo

**Aristides Royo** (født 14. august 1940 i La Chorrera, Panamá-provinsen) var president i Panama fra 11. oktober 1978 til 31. juli 1982. 

Presidenter og statsledere i Panama mellom 1968 og 1989 ble i all hovedsak utpekt enten av general Omar Torrijos eller general Manuel Noriega, som var de ledende diktatorene i denne perioden. Statsledere i Panama ble derfor ansett som galionsfigurer for de egentlige makthaverne. USAs president Jimmy Carter forhandlet frem avtaler om Panamakanalen med general Omar Torrijos i 1978. Elleve år senere lanserte president George Bush sr. invasjonen av Panama som skulle fjerne general Manuel Noriega fra makten.

## Referanser
Sangri (fyrstestat)

** Sangri** var en  fyrstestat i det som nå er delstaten Himachal Pradesh i India. Staten var styrt av en fyrste, som ble vasall under britene. Den ble anerkjent sent på 1880-tallet og ble innlemmet i India i 1948. Sangri hadde i 1901  innbyggere og en flate på 41&nbsp;km2. Hovedstaden var Ani.

Sangri lå ved sørbredden av Sutlej og ble regnet som en av Simla Hill States, småstatene nord i Punjab. Den grenset til fyrstestatene Bhajji, Kumharsain og Suket, samt det britisk-indiske området Kullu, en tidligere fyrstestat.

Sangri var opprinnelig *[[jagir]]* under Kullu, men landherren ble av britene opphøyet fra *jagirdar* til hersker og gitt tittelen *[[rai]]*. Herskerdynastiet var hinduer. Fyrsten fikk indirekte representasjon i Fyrstekammeret da dette ble opprettet i 1921 og valgte sammen med andre stater to representanter.

## Herskere
Herskerne av Sangri var:
*Hira Singh av Sangri 1887–1927
*Raghubir Singh Sangri 1927–1948

## Integrasjon i India
Etter Indias uavhengighet i 1947 ble Sangri 15. april 1948 slått sammen med nabostatene til Himachal Pradesh.

## Referanser
Tacna (region)

**Tacna** er en region som ligger lengst sør i Peru. Den grenser til Stillehavet i vest og til Chile og Bolivia i sørøst og til regionen Piura i sør, mot Moquegua i nordvest og mot Puno i nord. Regionhovedstaden heter Tacna.

## Politisk inndeling
Regionen er delt inn i følgende 4 provinser, som igjen er delt inn i til sammen 24 distrikter.
 

## Referanser
Suprematisme

**Suprematisme** er en retning innenfor abstrakt malerkunst som stammer fra Russland der den ble grunnlagt på 1910-tallet av Kasimir Malevitsj.

Suprematisme er nært beslektet med konstruktivisme. Suprematisme skulle uttrykke kunstnerens overlegenhet overfor uttrykksmidlene sine, derav navnet på kunstformen. I suprematismen er naturen utelukket som inspirasjonskilde, og kunstens estetiske verdi skulle bero på flatens og fargenes forhold gjennom grunnleggende geometriske former og figurer, hovedsakelig firkanten og sirkelen. Malevitsj skapte suprematismen da han hadde blitt en etablert kunstner og hadde fått flere av verkene sine utstilt ved kjente gallerier og utstillinger.
Joumana Haddad

**Joumana Haddad** (født 6. desember 1970 i Beirut) er en poet, oversetter, forfatter og journalist fra Libanon. 

Haddad, som skriver på arabisk, har publisert et dusin diktsamlinger som er oversatt til flere språk og hun har vunnet flere litterære utmerkelser, blant annet den arabiske Press Award (2006), NordSud International Poetry Prize (2009) og Metropolis Award for Arab Writers (2010). I august 2010 mottok hun den italienske prisen Rodolfo Gentili. Haddad snakker syv språk flytende, og har oversatt flere litterære verk, blant annet en antologi av moderne libanesisk poesi til spansk som har blitt publisert i Spania og flere latinamerikanske land. Haddad er leder av den kulturelle delen av avisen *An Nahar*, og har administrert den litterære prisen International Prize for Arabic Fiction (IPAF) fra 2007 til 2011, hvor hun også er en del av styret. 

Haddad er også redaktør for det litterære kunst-magasinet *Jasad*, et kontroversielt arabisk magasin, der hun fokuserer på tekster og bilder av menneskekroppen. Hun har også intervjuet mange kjente internasjonale forfattere, deriblant Umberto Eco, Paul Auster, Jose Saramago, Peter Handke og Elfriede Jelinek. I 2009 skrev Haddad manuset til filmen *Qu'est ce qui passe se?* sammen med den libanesiske regissøren Jocelyne Saab. Haddad hadde også en rolle i en dokumentar om den palestinske poeten Mahmoud Darwish.

I juli 2013 ble hun nominert æres ambassadør for kultur og menneskerettigheter ved byen Napoli i middelhavsregionen.

## Referanser


## Eksterne lenker
* Haddads nettsider 
* Tupelo Press
* JASAD-avisens nettsider
* https://web.archive.org/web/20100819012257/http://en.qantara.de/webcom/show_article.php/_c-478/_nr-959/i.html
* http://napoli.repubblica.it/cronaca/2013/07/12/news/la_scrittrice_joumana_haddad_ambasciatrice_onoraria_di_napoli-62870467/
Grillstadtunnelen

**Grillstadtunnelen** er en veitunnel med to løp på E6 i Trondheim, Den går under Nedre Charlottenlund i Trondheim mellom Grillstad og Ranheim. Tunnelen er utstyrt med lys og ventilasjon, og har nødtelefoner og brannslukningsutstyr. Da tunnelen åpnet i 1989 gikk all trafikk i begge retninger i det søndre tunnelløpet, da det nordre tunnelløpet åpnet i 2002 fikk trafikken i hver retning hvert sitt tunnelløp.

## Referanser


## Se også
*Helltunnelen
*Stavsjøfjelltunnelen
*Væretunnelen
*Veitunneler i Norge
Fly540

**Fly540** er et lavprisflyselskap basert i Nairobi i Kenya. De flyr passasjer- og godstrafikk både innen- og utenlands.

Fly540 starta flygninger mellom Nairobi og Mombasa 24. november 2006. De opererte opprinnelig med en 48-seters ATR 42. Navnet på flyselskapet kommer fra prisen for en tur-retur-reise mellom de to byene, 5&nbsp;540&nbsp;kenyanske shilling.

## Destinasjoner
Per januar 2012 har Fly540 følgende destinasjoner:

;
* Cabinda (Cabinda lufthavn)
* Soyo (Soyo lufthavn)

;
* Bujumbura (Bujumbura internasjonale lufthavn)

;
* Amboseli (Amboseli lufthavn)
* Eldoret (Eldoret internasjonale lufthavn)
* Kakamega (Kakamega lufthavn)
* Kisumu (Kisumu lufthavn)
* Kitale (Kitale lufthavn)
* Lamu (Lamu lufthavn)
* Lodwar (Lodwar lufthavn)
* Malindi (Malindi lufthavn)
* Masai Mara (Mara Serena lufthavn)
* Meru (Meru lufthavn)
* Mombasa (Moi internasjonale lufthavn)
* Nairobi
** Jomo Kenyatta internasjonale lufthavn
** Wilson lufthavn
* Nanyuki (Nanyuki lufthavn)
* Samburu (Samburu lufthavn)
* Ukunda (Ukunda lufthavn)
* Vipingo (Vipingo lufthavn)

;
* Juba (Juba lufthavn)

;
* Arusha (Arusha lufthavn)
* Dar-es-Salaam (Julius Nyerere internasjonale lufthavn)
* Grumeti (Grumeti lufthavn)
* Kilimanjaro (Kilimanjaro internasjonale lufthavn)
* Manyarasjøen (Manyarasjøen internasjonale lufthavn)
* Mtwara (Mtwara lufthavn)
* Mwanza (Mwanza lufthavn)
* Seronera (Seronera lufthavn)
* Zanzibar (Zanzibar internasjonale lufthavn)

;
* Entebbe (Entebbe internasjonale lufthavn)

## Referanser



## Eksterne lenker
*
Nausttunnelen

**Nausttunnelen** er en veitunnel på europavei 39 i Skaun kommune i Trøndelag. Tunnelen går mellom Klokkarvika og Børsa. Sammen med resten av nye E39 mellom Klett og Bårdshaug ble tunnelen åpnet 30. juni 2005.

## Se også
*Veitunneler i Norge
*Undersjøiske veitunneler i Norge

## Referanser
Putti Putti

**«Putti Putti»** er en rask popsang, skrevet av den New Zealand-fødte sangeren Jay Epae. Han var av maorisk opprinnelse. 

Epae spilte selv inn en versjon av denne komposisjonen. Den ble blant annet utgitt på singlen Mercury 71735 i USA i 1960 og på singlen Philips 320&nbsp;100&nbsp;BF i Norge. Sangen var arrangert av Belford Hendricks. Dirigent var Everett Barksdale. Den andre siden på singelen var «Hawaiian Melody».

## Andre versjoner
Rune Larsen. Utgitt på CD-platen *[[Lollipop 2]]*.

## Norsk versjon
Sportskommentator på NRK radio, Ole Jacob Jorsett, har skrevet en norsk tekst. Den bærer tittelen «TV av og på».

### Innspilling
*Nordre Sving. Utgitt på LP-platen *[[Gammalpop 2]]* (Tambourine TAM&nbsp;1003) i 1975.

## Listeplassering
Sangen lå på den norske VG-lista i ti uker i 1961/1962, hvorav tre uker på en andreplass.

## Referanser


## Eksterne lenker
* Jay Epae
Hatred, Love & Diagrams

***Hatred, Love & Diagrams*** er det sjette albumet fra El Caco, utgitt i 2012.

## Sporliste
# «After I'm Gone»
# «Hatred»
# «Autopsy»
# «Equivalence»
# «Go Forward»
# «Confessions»
# «Sixty to Zero»
# «Skeleton»
# «She Said»
# «Disconnect»
## Medvirkende
### El Caco
* Øyvind Osa - vokal, bass, låtskriver, produsent
* Anders Gjesti - gitar, kor, låtskriver, produsent
* Fredrik Wallumrød - trommer, perkusjon, låtskriver, produsent

### Øvrige
* Daniel Bergstrand - co-produsent, tekniker, miksing
* Thomas Fredriksen - tekniker
* Sven Andréen - tekniker 
* Thomas Eberger - mastering 
* Jørn Veberg - fotograf 
* Morten Transeth - coverdesign
## Referanser
Arkitekturåret 1919

**Arkitekturåret 1919** er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1919.

## Byggverk
* Großes Schauspielhaus av Hans Poelzig åpner i Berlin
* McMahon Building, mer kjent som *[[World's littlest skyscraper]]* (verdens minste skyskaper ), av J.D. McMahon åpner i sentrum av Wichita Falls,Texas
* Julia Morgan blir valgt til arkitekt for William Randolph Hearsts *La Cuesta Encantada*, mer kjent som Hearst Castle, i San Simeon, California

## Hendelser
*Bauhaus blir grunnlagt i Weimar av Walter Gropius.
*Starten av Gläserne Kette kjedebrevet.

## Priser
* Royal Gold Medal – Leonard Stokes
* Prix de Rome, arkitektur: Jacques Carlu

## Fødsler
* 21. juni – Paolo Soleri, italienskamerikansk arkitekt
* 12. desember - Giancarlo De Carlo, italiensk arkitekt (død 2005)
* Mualla Eyüboğlu, tyrkisk arkitekt (død 2009)

## Dødsfall
*26. februar - Paul Due, norsk arkitekt (født 1835)
Eaten Alive (sang)

**«Eaten Alive»** var tittelkuttet på Diana Ross' album fra 1985. Låta er skrevet av Bee Gees sammen med Michael Jackson, sistnevnte synger sammen med henne på låta. Eaten Alive ble ingen hit for Diana Ross verken i England (nr. 71) eller i USA (nr. 77), men det gikk bedre i bl.a. Tyskland hvor den nådde en 38.-plass.
Silje Norendal

**Silje Norendal** (født 1993) er en norsk tidligere  snowboardkjører som representerte Kongsberg Idrettsforening. Hun konkurrerte i halfpipe, slopestyle, big air og boardercross.

## Meritter
Ved Vinter-X Games Europa 2010 i Tignes kom hun på 5.-plass i slopestyle.

I mars 2011 fikk hun sølv i slopestyle under European X Games. Mesterskapet ble arrangert i Frankrike, og Jamie Anderson vant gullet. Kjersti Buaas fikk 6.-plass i denne øvelsen. 

I 2013 vant hun slopestyle i X Games i Tignes, og hun vant samme øvelse X Games i Aspen i 2014 og 2015.

Etter å ha misset under slopestyle delen av X Games Hafjell 2017, slo hun tilbake og vant big air-øvelsen to dager senere.

Norendal har vunnet X Games 4 ganger.

## Utmerkelser
* 2011 – Årets kvinnelige snowboardkjører (Snowboard Awards, Norge)
* 2007 – Rookie of the year (Snowboard Awards, Norge) 

## Referanser


## Eksterne lenker
* 
* 
* 
*
Kansas (andre betydninger)

**[[Kansas]]** er en delstat is USA, men kan også peke på følgende:
* Kansas (elv)
* Kansas (band)

## Se også
* Kansas City
* Kansas State University
Egga

**Egga** er skråningen fra kontinentalsokkelen ned mot de dype delene av Norskehavet.

Den danner ytterkanten av fiskebankene fra Stad og nordøstover til Andenes. Her svinger den rett nordover og går på vestsiden av Sveinsgrunnen, Malangsgrunnen og Tromsøflaket. Egga går videre nordover på vestsiden av Bjørnøya og Spitsbergen og utgjør en grense mellom Norskehavet og det grunne Barentshavet.

Avstanden til kysten varierer. Utenfor Sunnmøre ligger den ca. 70&nbsp;km fra land og kalles Storegga. Lenger nord er avstanden til kysten større, for eksempel 280&nbsp;km ved Vikna. Ved Andøya er Egga svært nær land og danner Bleikdjupet, som bare er 7&nbsp;km fra land. Inn- og utbuktningene passer akkurat sammen med formen på Grønlands kontinentalsokkel, noe som viser at Norge og Grønland en gang hang sammen.

Egga har stor biologisk produksjon og høyt biologisk mangfold med stor konsentrasjon av mange fiske- og sjøfuglarter, og mange kaldtvannskorallrev. Kystvann og atlantisk vann møtes her og fører til stor omrøring av vannmasser og forhøyet biologisk produksjon og stor forekomst av dyreplankton og pelagisk stimfisk.

Sjøfugl nyttiggjør seg denne høye produksjonen, og eggakanten er et viktig beiteområde for spesielt alkefugler og pelagiske arter som havhest og krykkje. Den store konsentrasjonen av dyreplankton gjør området til et viktig næringsområde for bardehvaler, og området er spesielt viktig for finnhval i syd og blåhval vest og nord av Svalbard. Det er også viktige gyteområder for dypvannsarter som vanlig uer, snabeluer, blåkveite og vassild i ulike deler av området.

Eggafisket er et tradisjonelt linefiske som drives langs Egga i perioden april&ndash;august. Det fiskes etter torsk, brosme, lange, kveite og uer.

Under de store istidenes maksimum gikk innlandsisen helt ut på Egga, og det ble avsatt enorme mengder sedimenter. I disse massene har det gått store ras, som Andøyaraset, Trænadjupraset, og det mest kjente og største, Storeggaraset.

## Kilder
*
*
*
Raphaël Varane

**Raphaël Xavier Varane** (født 1993) er en fransk tidligere fotballspiller.

Han spilte tidligere for den franske klubben  og foran sesongen 2010–11 begynte han å trene sammen med seniorlaget og satt på benken i flere kamper. Den 7. november 2010 gjorde han sin profesjonelle debut i den franske førstedivisjonen mot . Varane har blitt beskrevet av ungdomstreneren i Lens, Eric Assadourian, som en «i sannhet en førsteklasses spiller» som er «trygg både med det taktiske som det tekniske nivå.» I januar 2014 ble han av den engelske avisen *[[The Guardian]]* navngitt som en av de ti mest lovende unge fotballspillere i Europa.

Varane er en av bare fire spillere som har vunnet Mesterligaen og blitt verdensmester i samme år.

Den 27. juli 2021 ble Manchester United enige med  om en overgang for Varane. 

Varane avsluttet karrieren sin i Como etter en lengre kneskade.

## Landslaget
Varane har jevnlig spilt for det franske ungdomslandslaget, både for U18, U20 og U21. Han fikk sin A-landslagsdebut i mars 2013 og spilte i VM i 2014.

Han ble tatt ut i s EM-tropp til EM i Frankrike 2016. Han ble erstattet av Adil Rami på grunn av skade.

Han ble tatt ut i s tropp til VM i fotball 2018 i Russland.  vant VM-finalen mot  4-2. Han spilte hele finalen. I 2019 ble han, sammen med andre medlemmer av vinnerlaget fra verdensmesterskapet, utnevnt til ridder av Æreslegionen.

Han ble tatt ut i s EM-tropp til EM i fotball 2021.

Han ble tatt ut i s tropp til VM i fotball 2022 i Qatar.

Den 2. februar 2023 ga han seg på landslaget.

## Statistikk
### Klubb

## Meritter
;Real Madrid
* La Liga (1): 2011–12
* Copa del Rey (1): 2013/2014
* Supercopa de España (1): 2012
* UEFA Champions League (4): 2013/14 2015/2016 2016/2017 2017/2018 
* UEFA Super Cup (3): 2014, 2016, 2017

;Manchester United
* Carabao Cup (1): 2022/23

## Referanser


## Eksterne lenker
* 
* 
*  Raphaël Varane – Fédération Française de Football
Suarnademningen

**Suarna-demningen** er en demning med vannkraftverk i elva Rio Navia i provinsen Lugo i Galicia, på grensen til Asturias i det nordvestre Spania. Elva renner nordover og ut i Biskayabukta. Vannkraftverket har en total installert produksjonseffekt på 150 MW. Anleggsarbeidene startet i 1955, og vannkraftverket ble igangsatt for kraftproduksjon i  1963.

Demningen er 96,5 meter høy og 291 meter lang. Reservoaret har et areal på 1&nbsp;km² (100 hektar), og vannmasser med volum inntil 124 m³.

Demningene på Navia-elva, regnet nedenfra, er:
*Arbóndemningen (1967) – med 56 MW kapasitet
*Doirasdemningen (1958) – med 106 MW kapasitet
*Salimedemningen (1954) – med 128 MW kapasitet
***Suarnademningen** (1963) – med 150 MW kapasitet

## Se også
*Liste over verdens største vannkraftverk

## Eksterne lenker
* Hydropower & Dams in Europe 2011. Besøkt 17. januar 2012.
William M. Daley

**William Michael (Bill) Daley** (født 8. august 1948 i Chicago i Illinois) er en amerikansk demokratisk politiker, advokat og forretningsmann. Han var stabssjef i Det hvite hus fra januar 2011 til januar 2012.

Daley avla sin grunneksamen ved Loyola University Chicago og juristeksamen ved John Marshall Law School i Chicago. Han arbeidet ved advokatkontoret Daley and George og ble deretter ansatt av Amalgamated Bank of Chicago. Han var selskapets hovedsjef for det operative arbeidet (COO) 1990–1993 og vendte deretter tilbake til arbeidet som advokat.

Daley etterfulgte i 1997 Mickey Kantor som USAs handelsminister. Han ble i juli 2000 etterfulgt av Norman Mineta. Han var administrerende direktør for SBC Communications 2001–2004. Han arbeidet så for JP Morgan Chase og hadde ansvar for det operative arbeidet i Midtvesten etter fusjonen med Bank One Corporation.

Daley ble den 6. januar 2011 utnevnt til stabssjef for Det hvite hus av Barack Obama.

Daley er bror av tidligere borgermester i Chicago Richard M. Daley. Faren, Richard J. Daley, var borgermester 1955–1976.

## Referanser


## Eksterne lenker
* Forbes.com
* Miller Center ved University of Virginia
La Barca-demningen

**La Barca-demningen** – også kjent under navnet ***Calabazos-demningen*** – er en demning med vannkraftverk i elva Rio Narcea i provinsen Asturias i det nordvestre Spania. Elva renner nordover og ut i Biskayabukta vest for Avilés. Vannkraftverket har en total installert produksjonseffekt på 56 MW. Anleggsarbeidene startet i 1960, og vannkraftverket ble igangsatt for kraftproduksjon i  1966.

Demningen er 73,5 meter høy og 178 meter lang. Reservoaret har et areal på 2&nbsp;km² (200 hektar), og vannmasser med volum inntil 33,16 millioner m³.

## Se også
*Liste over verdens største vannkraftverk

## Eksterne lenker
* Barca, La - *SEPREM*. Besøkt 17. januar 2012.
* Hydropower & Dams in Europe 2011. Besøkt 17. januar 2012.
Trasona-demningen

**Trasona-demningen** er en demning for vannforsyning og irrigasjon i en kanal bygd 1956 mellom elvene Rio Navia og Rio Alvares i provinsen Asturias i det nordvestre Spania. Elva renner nordover og ut i Biskayabukta. Anleggsarbeidene startet i 1950, og demningen stod ferdig i 1957.

Demningen er 16 meter høy og 332 meter lang. Reservoaret har et areal på 0,61&nbsp;km² (61 hektar), og vannmasser med volum inntil 4,1 millioner m³. Reservoaret ligger i kommunen Corvera de Asturias, rett nord for tettstedet av samme navn – og ved Los Balagares-golfbanen i en østlig bydel av storbyen Avilés.

## Se også
*Liste over verdens største vannkraftverk

## Eksterne lenker
* Trasona - *SEPREM*. Besøkt 17. januar 2012.
* Hydropower & Dams in Europe 2011. Besøkt 17. januar 2012.
Östgöta Correspondenten

**Östgöta Correspondenten**, allment omtalt som *Corren*, er en svensk borgerlig, partipolitisk uavhengig morgenavis som gis ut i Linköping. Avisen ble etablert i 1838. Nåværende sjefredaktør er Charlotta Friborg.

## Sjefredaktører
* Henrik Bernhard Palmær 1838–1842
* Carl Fredrik Ridderstad 1842–1886
* Bengt Hägge 1886–1898
* Gustaf Gustafsson 1898–1909
* Yngve Svartegren 1909–1917
* Ivar Andersson 1917–1930
* Eskil Ridderstad 1930–1953
* Ebbe Johnson 1953–1960
* Rune Andhé 1960–1978
* Harald Hultman 1978–1981
* Bertil Torekull 1981–1989
* Kjell Göthe 1989–1990
* Ernst Klein 1990–1999
* Gunilla Bejbro-Högfeldt 1999–2004
* Ola Sigvardsson 2004–2011
* Charlotta Friborg 2011–

## Se også
*Liste over svenske aviser

## Referanser


## Litteratur
* Abelius, Hans: *Det självpåtagna uppdraget* : en undersökning av medborgarprojektet kring tidningen Östgötha Correspondenten 1840-1870 (Avhandlingar från Historiska institutionen i Göteborg, [ ;] Nr 50) (Göteborg, 2007) Diss.

## Eksterne lenker
* Corren.se
* Mer informasjon om Östgöta Correspondenten
Arkitekturåret 1903

## Bygninger
* Beurs van Berlage tegnet av Hendrik Berlage åpner.
* Giles Gilbert Scott vinner konkurransen om å designe Liverpool Cathedral.
* Hill House i Helensburgh, Skottland, tegnet av Charles Rennie Mackintosh fullføres.

## Hendelser
* Group Plan for det sentrale i Cleveland, Ohio, av Daniel Burnham, Arnold Brunner, og John Carrere offentliggjøres.

## Priser
* De neuhausenske priser, arkitektur: Alfred Brandt for prosjekt for en kirke
* Royal Gold Medal – Charles Follen McKim.
* Prix de Rome, arkitektur:   Léon Jaussely, Jean Wielhorski, Henri Joulie

## Fødsler
* 17. juni – A. Hays Town, amerikansk arkitekt (død 2005)
* 18. juli – Victor Gruen, østerriksk arkitekt (død 1980)
* 18. oktober – Albert Frey, sveitsisk arkitekt (død 1998)
* 24. oktober – Charlotte Perriand, fransk arkitekt og designer (død 1999)
* 4. desember – Knut Knutsen, norsk arkitekt (død 1969)

## Dødsfall
* 28. august – Frederick Law Olmsted, amerikansk journalist, landskapsarkitekt (født 1822)
* Louis-Daniel Perrier, sveitsisk arkitekt (født 1818)

## Referanser
Stenbråten skole

**Stenbråten skole** er en barneskole i bydel Søndre Nordstrand i nærheten av Mortensrud i Oslo. Skolen har omkring 510 elever fordelt på 1.-7. trinn, samt byomfattende spesialgruppe. 

## Rektorer
* Inger Hallan (1995-1999)
* Guri Normann (1999-2012)
* Nina Merete Norli Ringnes (2012-2017)
* Lene Fosser Minge (2018-2023)
* Kjetil Syvderud (2023-)

## Eksterne lenker
*
Alagwa

**Alagwa** er et kusjittisk språk som snakkes av rundt &nbsp;mennesker i regionen Dodoma i Tanzania. Det er i nær slekt, men ikke innbyrdes forståelig, med iraqw. Lenger ute er det også i slekt med burunge og gorowa.

## Referanser
Aramanik

**Aramanik** er et nilosaharisk språk som snakkes av &nbsp;mennesker i regionen Arusha i Tanzania. Det er hovedspråket til jeger-samler-folket aramanik, som har begrensa forståelse av andre språk.

## Referanser
Bena (språk)

**Bena** er et bantuspråk som snakkes i regionen Iringa i Tanzania. Det snakkes av rundt &nbsp;mennesker.

## Referanser
Burunge (språk)

**Burunge** er et kusjittisk språk som snakkes av burunge-folket i regionen Dodoma i Tanzania. Det er i nær slekt med alagwa, iraqw og gorowa, som snakkes i regionene Dodoma og Manyara i Tanzania.

## Referanser
Tigres de la UANL

**Tigres de la Universidad Autónoma de Nuevo León**, mest kjent som **Tigres** eller **UANL**, er en meksikansk fotballklubb som spiller i Primera División. Den kommer fra delstaten Nuevo León og representerer Universidad Autónoma de Nuevo León. Hjemmebanen er Estadio Universitario, som ligger i San Nicolás de los Garza, som er en del av Monterreys storbyområde.

Klubben ble grunnlagt 25. august 1960. Draktene er gule og blå. Tigres' erkerival er CF Monterrey, og kampene dem imellom kalles «El Clásico Regiomontano».

Tigres har tre seriemesterskap (1977/78, 1981/82 og Apertura 2011).

## Referanser


## Eksterne lenker
*
CF Monterrey

**Club de Fútbol Monterrey** er en meksikansk fotballklubb fra Monterrey i delstaten Nuevo León. Den spiller i Primera División. Monterreys hjemmebane er Estadio Tecnológico.

Klubben ble grunnlagt 28. juni 1945, og er den eldste av toppklubbene fra den nordlige delen av landet. Erkerivalen er Tigres de la UANL, og kampene dem imellom kalles «El Clásico Regiomontano». Monterreys drakter består av skjorter med mørkeblå og hvite vertikale striper, mørkeblå bukser og mørkeblå strømper. Klubbens kallenavn er *Rayados* («De stripete»).

Monterrey har fire seriemesterskap (México 1986, Clausura 2003, Apertura 2009 og Apertura 2011), to titler fra CONCACAFs mesterliga (2010/11 og 2011/12) og én tittel fra CONCACAFs cupvinnercup (1993).
 
## Eksterne lenker
*
Estudiantes Tecos

**Club Deportivo Estudiantes Tecos** er en meksikansk fotballklubb som spiller i landets nest øverste divisjon, Liga de Ascenso. Den holder til i Zapopan, som er en del av Guadalajaras storbyområde, i delstaten Jalisco, og representerer Universidad Autónoma de Guadalajara. Klubbens hjemmebane er Estadio Tres de Marzo.

Universitetet har hatt et fotballag siden det ble etablert i 1935, men den profesjonelle klubben ble grunnlagt i 1971. Fram til 2009 het den Club de Fútbol UAG. Tecos er et kallenavn som er en kortform av ordet *tecolote*, som er en ugleart, og også forkortelsen til en studentorganisasjon ved universitetet.

Draktene består av vinrøde skjorter, hvite bukser og gullfarga strømper.

Estudiantes Tecos har ett seriemesterskap, fra 1993/94-sesongen, og vant CONCACAFs cupvinnercup i 1995.

## Eksterne lenker
*
Querétaro FC

**Querétaro Fútbol Club** er en meksikansk fotballklubb fra Santiago de Querétaro i delstaten Querétaro. Den spiller i Liga MX. Hjemmebanen er Estadio La Corregidora.

Klubben ble grunnlagt 8. juli 1950. Fargene dens er lyseblått, sort og hvitt. Kallenavnet er *Gallos Blancos* («De hvite hanene»).

Querétaro har aldri vunnet Primera División. Sist de rykka opp var etter 2008/09-sesongen.

## Eksterne lenker
*
Arkitekturåret 1915

**Arkitekturåret 1915** er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1915.

## Bygninger
* April -«Hiroshima Prefectural industrial Promotion Hail», tegnet av Jan Letzel, åpner. I dag, er det kjent som Atombombekuppelen.

## Priser
* De neuhausenske priser, arkitektur: Axel Ekberg for Kunstutstillingsbygning i Roskilde
* Royal Gold Medal – Frank Darling.
* Prix de Rome, arkitektur: Ikke utdelt.

## Fødsler

## Dødsfall
* 28. februar - Anatole de Baudot, fransk arkitekt (født 1834)
* 21. april - Henrik Nissen, norsk arkitekt (født 1848)
* 22. april - Alfred Arwidius, svensk arkitekt (født 1861)
* Georges Guyon, fransk arkitekt (født 1850)


Fil:Johannes_Henrik_Nissen.jpg|Henrik Nissen(1848-1915)
Pollux b

**Pollux b**, også kjent som **Beta Geminorum b** (*β Geminorum b*) og **HD 62509 b**, er en eksoplanet som roterer rundt stjernen Pollux. Den befinner seg omkring 34 lysår unna i konstellasjonen Tvillingene. Planeten har en masse tilsvarende Jupiter i solsystemet. Den beveger seg rundt Pollux i en avstand av 1,64 astronomiske enheter, i en tilnærmet sirkulær bane. Dens omløpshastighet er 1.61 år.

Pollux b ble antatt å eksistere i 1993, men det ble ikke publisert noe om dens offisielle oppdagelse før 16. juni 2006.

## Referanser
Arkitekturåret 1917

**Arkitekturåret 1917** er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1917.

## Bygninger
* Bebyggelsesprosjektet Het Schip tegnet av Michel de Klerk i Amsterdam påbegynnes.
* Listers herreds tingshus påbegynnes i Sölvesborg, Sweden, tegnet av Erik Gunnar Asplund i manierismestilen.
*Livermore House, tegnet av Julia Morgan blir bygget i San Francisco, California.

## Hendelser
* Tidsskriftet *[[De Stijl]]* blir utgitt for første gang av Theo van Doesburg.

## Priser
*RIBA Royal Gold Medal – Henri Paul Nenot.

## Fødsler
* 2. mars - Laurie Baker, britisk arkitektur (død 2007)
* 26. april – I. M. Pei, kinesisk-amerikansk arkitekt
* 14. september - Ettore Sottsass, italiensk arkitekt (død 2007)
* 11. november - Carl Nyrén, svensk arkitekt (død 2011)
* 10. desember - Eladio Dieste, arkitekt fra Uruguay (død 2000)

## Dødsfall

|-
|Februar ||1. || Georg Andreas Bull || norsk || arkitekt ||align=center|87 ||align=center|1829 || 

|Oktober || 24. || Alessandro Barsanti || italiensk || arkitekt og egyptolog ||align=center|58 ||align=center|1858 || 
|}


Gabull.jpg|Georg Andreas Bull(1829-1917)
Portrait Alessandro Barsanti.jpg|Alessandro Barsanti(1858-1917)


## Referanser
Folkets deltagelsesparti

**Folkets deltagelsesparti** (hangul: , hanja: , revidert romanisering: *Gukmin Chamyeo-dang*, romanisering: *Gungmin Chamyo-tang*) var et liberalt politisk parti i Sør-Korea. Det ble etablert av tidligere medlemmer i Vårt åpne parti etter tidligere president Roh Moo-hyuns død. Den 19. mars 2011 ble Rhyu Si-min valgt til partileder, og partiet hadde da vel 45 000 medlemmer. I suppleringsvalget den 27. april 2011 samarbeidet partiet med Det demokratiske partiet for å få inn Lee Bong-su som opposisjonens kandidat i valgkretsen Kimhae til Sør-Koreas nasjonalforsamling uten å lykkes.

Partiet slo seg sammen med to andre partier på venstresiden, Demokratisk arbeiderparti og deler av Det nye framskrittspartiet, og etablerte det nye partiet Det forente framskrittspartiet den 6. desember 2011.

## Se også
*Politiske partier i Sør-Korea
*Valg i Sør-Korea

## Referanser


## Eksterne lenker
*
Arkitekturåret 1927

## Bygninger
*Weißenhofsiedlung i Stuttgart, tegnet av et team ledet av Ludwig Mies van der Rohe, fullføres.
*Battersea Power Station i London, tegnet av Giles Gilbert Scott.
*Den gjenoppbygde kvadranten i Regent Street, London, blir offisielt erklært som fullført.
*Bakhmetevsky bussgarasje i Moskva, tegnet av Konstantin Melnikov og Vladimir Sjukhov, fullføres. Konstantin Melnikov går inn i sin "gyldne periode", og tegner over 10 bygninger i ett år, blant andre Kautsjuk fabrikklubb, Rusakov arbeiderklubb, Svoboda fabrikklubb og hans egen residens i Moskva. Disse bygningene ble fullført i 1928-1929.
* Shrine of Remembrance i Melbourne, Australia fullføres.
* LeVeque Tower i  art deco  fullføres i Columbus, Ohio, USA. Med en høyde på 169 meter, er det litt høyere enn Washingtonmonumentet. Det ble tegnet av C. Howard Crane og John Gill & Sons.

## Priser
*AIA Gold Medal – Howard Van Doren Shaw
*De neuhausenske priser, arkitektur: Svend Albinus for En københavnsk Kirke
*Prix de Rome, arkitektur: André Leconte
*RIBA Royal Gold Medal – Herbert Baker.

## Fødsler

|-
|Juni
|18. || Kjell Lund ||  || arkitekt ||align=center|86 ||align=center| || 

|rowspan=2|August
| 10. || Vittorio Gregotti ||  || arkitekt ||align=center|92 ||align=center| ||

|22. || Sven-Ingvar Andersson ||  || arkitekt og landskapsarkitekt ||align=center|79 ||align=center|2007 || 
|-
|November
|20. || Jean-Louis Véret ||  || arkitekt ||align=center|83 ||align=center|2011 || 

|Desember
|4. || Gae Aulenti ||  || arkitekt ||align=center|84 ||align=center| || 
|}
## Dødsfall

|-
|Januar
|3. || Antonio Rivas Mercado ||  || arkitekt ||align=center|73 ||align=center|1853 || 

|Desember
|27. || Lluís Domènech i Montaner ||  ||  katalansk arkitekt ||align=center|73 ||align=center|1850 || 
|}

## Bildegalleri

DomenechiMontaner1915.jpg|Lluís Domènech i Montaner(1850–1927)
Antonio_Rivas_Mercado.jpg|Antonio Rivas Mercado(1853–1927)
Sven-Ingvar_Andersson_-_Tycho_Brahe_trädgården_1992.jpg|Sven-Ingvar Andersson(1927–2007)
Gae_Aulenti.jpg|Gae Aulenti(1927–2012)
Vittorio_Gregotti_-_Festival_Economia_2016.jpg|Vittorio Gregotti(1927–2020)


## Referanser
Søren Holth

**Søren Holth** (født 21. juli 1863 på Nes på Romerike, død 23. september 1937 i Vestre Aker) var en prisbelønt norsk øyelege, kjent for sine bidrag til kureringen av grønn stær.

Han ble cand.med. 1890 og dr.med. i 1896 ved Det Kongelige Frederiks Universitet. 
I studietiden reiste han meget til kjente forskere i Europa.
Ved Rikshospitalet var han assistent til Hjalmar Schiøtz 1899-1905.
I 1910 anbefalte han Roald Amundsen å bruke åpne solbriller (ikke tettsittende).

Holths metode brukes for å bestemme øyets refraksjon.
Holths operasjon brukes for å fjerne sclera.
For glaukom var Holths iridencleisis det å løfte iris litt, slik
at trykket lettet og i mange tiår en standard operasjon.

Han giftet seg i 1897 med Marie Spångberg (1865–1942) som, da hun i 1893 avla cand.med.-eksamen, ble Norges første kvinnelige lege.

## Verv og utmerkelser
* Det Norske Videnskaps-Akademi innvalgt 1907
* Societé Française d'Ophtalmologie, medlem 1899
* Ophthalmologische Gesellschaft, Heidelberg, medlem 1906
* Fridtjof Nansens belønning for fremragende forskning 1919 «for fremragende ofthalmologiske undersøkelse»
* St. Olavs Orden, kommandør 1927

## Utgivelser
* 
* 
* 

## Referanser
Radiofantomene

:*Se også: [[Radiofantomene (50-tallet)|Radiofantomene]] [[Kurt Foss]] og [[Reidar Bøe]]*

**Radiofantomene** var et rock- og funkband fra Bergen som var aktive fra 1990 til 1996. Bandet ble frontet av bassist, vokalist og låtskriver Roar Ruus Finsås.

Det første halvåret (våren 1990) var bandet en trio bestående av Morten Brekke på trommer, Jan Ove Lorentzen (tidligere Øresus (band)) på gitar og Roar Ruus Finsås. Seinhøsten 1990 kom Inge Svege med på orgel. Våren 1991 ble Morten Brekke og Jan Ove Lorentzen erstattet av Ole Ludvig Krüger og Torgrim Linchausen (Butterfly Garden). Torgrim Linchausen ble i 1994 erstattet av Tore Martinsen. Saksofonisten Christian Sunde var fra 1992 et perifert medlem, men ble fra 1995 fullt medlem i bandet. Viggo Krüger fra Pogo Pops deltar som gjestegitarist på to låter på *Har du noe ull?* fra 1995. I 2009 ga Lars Vaular ut en samplet versjon av Radiofantomenes låt *Søster Sol* under navnet *[[Solbriller på]]*, og dette ble Vaulars første radiohit. Radiofantomene ble offisielt oppløst i 1996, men har etter dette hatt konserter både i 1997,  2004, 2012 og 2015.

## Diskografi
* 1990: *Radiofantomene Vol. 1* (MC – egen utgivelse)
* 1992: *[[Blod, svette, sæd & asfalt]]* (CD - Saddam Records)
* 1995: *[[Har du noe ull?]]* (CD - Saddam Records)

Radiofantomene deltar også på diverse samleutgivelser:
* 1990: *Lyckliga gatan” (samle-LP ”1990* - Selskapet 90)
* 1991: *Stopp* (SamleLP – *Markeveien 4* - Selskapet 90)
* 1994: *Forbrukerrapporten 2* (samle-CD – *Hulen fra A-Å* – Hulen/Het Vinyl)
* 1995: "Na,na,na,na" (samle-CD - Musikkens dag 1995 - Shrike Records 003)
* 1997: *Forbrukerrapporten* (samle-CD – ”Sinnsvakt bra* - [[Rec90]])
* [[musikkåret 1998|1998]]: *Tenk så greit* (samle-CD – *Vi é Brann - Bergens stolthet* - [[BST]])
* [[musikkåret 2006|2006]]: *Tenk så greit* (samle-CD – *Berømte Brann fra Bergen'' – Stender)

## Referanser


## Eksterne lenker
* 
* Radiofantomene på Facebook
* Radiofantomene på Myspace
Gammalpop 1

***Gammalpop 1*** er et norsk samlealbum fra 1974. Platens betegnelse er Tambourine TAM&nbsp;1000. Den inneholdt hovedsakelig norske versjoner av hits fra 1950- og 1960-årene.

## Sporliste
***Side A:***
# «Takk for det» («One Fine Day») (Carole King-Gerry Goffin/Hagen) – Nordre Sving
# «Si ikkje nei» («Breaking Up Is Hard to Do») (Neil Sedaka/Ove Thue) – Brødrene Thue D. E.
# «Kjærlighetsbrev til deg» («Love Letters in the Sand» (J. Fred Coots/I. Eriksen) – Torry Enghs
# «Ære være været» («Bus Stop») (Graham Gouldman/G. Johansen) – Nordre Sving
# «Corrine, Corrina» («Bo Carter» Chatmon-Mitchell Parish-J. Mayo Williams) – Ole Ivars
# «Skjønne jomfru» («Oh, Pretty Woman») (Roy Orbison/Trond Eliassen) – Torry Enghs og Dag Spantell

***Side B:***
# «Hallo Mary Lou» («Hello Mary Lou») (Gene Pitney/Dag Spantell – Torry Enghs og Dag Spantell
# «Lykkelitens lykkelige liv«» («Lucky Lips») (Jerry Leiber-Mike Stoller/G. Johansen, fritt etter Frimann Clasen) – Ole Ivars
# «Gamle tider blir som nye» («Someday (You'll Want Me to Want You)») (Jimmie Hodges/Jan Rudolf Pettersen) – Nordre Sving
# «Det Var Tider Det»/«Engleblikk» («Those Were the Days»/«Baby Face») (Gene Raskin-Harry Akst/Ove Thue) – Brødrene Thue D. E.
# «Bittens aftenshow» («Personality») (Lloyd Price/Bjørn Borkenhagen) – Ole Ivars

## Produsenter
*Bjørn Langli (spor: A1, A4, B3)
*Ole Ødegård (spor: A5, B2, B6)
*Trond Eliassen (spor: A3, A6, B1)
*Trygve Thue (spor: A2, B4, B5)

## Se også
*Gammalpop 2

## Eksterne lenker
Arkitekturåret 1940

## Bygninger
*Timişoara ortodokse katedral (Catedrala Ortodoxă), i Timişoara, Romania, fullføres.
* Raleigh Hotel i Miami Beach, Florida blir bygget av Lawrence Murray Dixon.
*Walton Yacht verkene ved Walton on Thames, England, av Jane Drew.

## Hendelser
* De siste White Pine Series of Architectural Monographs, som ble påbegynt i 1916, blir utgitt.
* Thomas Sharps Pelican book *Town Planning* blir publisert i England.

## Priser
*American Academy of Arts and Letters Gold Medal – William Adams Delano
* Royal Gold Medal – Charles Voysey

## Fødsler
* 14. januar – Helmut Jahn, tyskamerikansk arkitekt
* 8. mars – Niels Torp, norsk arkitekt
* 24. juni - Claude Vasconi, fransk arkitekt (død 2009)

## Dødsfall

## Bildegalleri

Alfred_Christian_Dahl_fra_TT_1916.jpg|Alfred Christian Dahl(1857-1940)
Johan_Joachim_Meyer.jpg|Johan Meyer(1860-1940)
Peter_Behrens_by_Rudolf_Dührkoop_-_MKG.jpg|Peter Behrens(1868-1940)
ThorvaldAstrup-OB.F20167a_(cropped).jpg|Thorvald Astrup(1876-1940)
Gunnar_Asplund_1940.jpg|Gunnar Asplund(1885-1940)


## Referanser
CB Breogán

**Club Baloncesto Breogán** er en spansk basketballklubb. Klubben ble grunnlagt i 1966. Laget spiller sine hjemmekamper i Pazo dos Deportes (7&nbsp;500), som stod ferdig i den 12. september 1992. Andre lag som også spiller i den samme arenaen er Lugos futsallag.

Kjente spillere som har spilt eller fremdeles spiller for klubben er: Charlie Bell, Greg Foster, James Donaldson, Velimir Perasović, Alfonso Reyes, Tanoka Beard, Pete Mickeal, Torgeir Bryn og Nikola Lončar.
Graham Swift

**Graham Colin Swift** (født 4. mai 1949) er en britisk forfatter som står bak en rekke engelskspråklige romaner etter begynnelsen av 1980-tallet. Flere av hans romaner har blitt filmatisert, blant annet *Last Orders* med skuespillerne Michael Caine og Bob Hoskins i de fremste rollene, og *[[Waterland]]* med Jeremy Irons. *Last Orders* vant den litterære prisen James Tait Black-minnepris i 1996 og samme år også Bookerprisen.

## Liv og virke
Swift ble født i London, og fikk sin akademiske utdannelse ved Dulwich College i London, ved Queens' College ved University of Cambridge, og senere ved Universitetet i York.

Hans første roman var *The Sweet-Shop Owner* (1980), og året etter kom *Shuttlecock* (1981), en psykologisk thriller som vant Geoffrey Fabers minnepris i 1983. *Waterland* (1983) er betraktet som forfatterens fremste roman, og ble filmatisert i 1992. Den var også en kontroversiell vinner av Bookerprisen, grunnet romanens overfladiske likheter med handlingen til William Faulkners *As I Lay Dying*. *Waterland* har handling fra et myr- og våtmarksområde i East Anglia som kalles for The Fens eller Fenland. Det er en roman om landskap, historie og familie, som ofte blir henvist til som en av de mest framragende britiske etterkrigsromaner, og allerede har blitt en litterær tekst for britiske skolebarn.

Forfatteren Patrick McGrath spurte Swift om «følelsen av magi» i *Waterland*, og han svarte at «Frasen som alle kommer opp med er magisk realisme, som jeg synes har blitt noe uttrukket. Men på den annen side er det ingen tvil om at engelske forfattere av min generasjon har blitt meget påvirket av forfattere fra utsiden som på den ene eller den annen side har hatt denne magiske, surrealistiske kvaliteten, slik som Jorge Luis Borges, Gabriel García Márquez, Günter Grass, og at det har vært stimulerende. Jeg tror generelt at det har vært en god ting. Ettersom vi er kulturelt, som alltid, forferdelig provinsielle, selvopptatte og isolerte i dette landet. Det er på tide at vi tar til oss ting fra utsiden.»

Swift var kjent med poeten Ted Hughes (1930 –1998),
og har selv utgitt poesi. Noen av diktene er inkludert i boken *Making an Elephant: Writing from Within* (2009).

## Bibliografi
;Romaner
* *The Sweet-Shop Owner (1980)
* *Shuttlecock* (1981)
* *Waterland* (1983)
* *Out of This World* (1988)
* *Ever After* (1992)
* *Last Orders* (1996)
* *The Light of Day* (2003)
* *Tomorrow* (2007)
* *Wish You Were Here* (2011)
* *Mothering Sunday* (2016)
* *Here We Are* (2020)

;Sakprosa og andre tekster
* *Making an Elephant: Writing from Within* (2009)

;Noveller
* *Learning to Swim* (1982)
* *Chemistry* (2008)
* *England and Other Stories'' (2014)

## Referanser


## Eksterne lenker
* 
*  Intervju med Graham Swift i 2007 om emnet 'The Light of Day' (lydfil), utspurt av John Mullan
Arkitekturåret 1942

## Bygninger
* National Naval Medical Center i Bethesda, Maryland, USA fullføres.

## Hendelser
*En forkortet versjon av Athens Charter av Le Corbusier blir utgitt.
*Giftermål mellom Jane Drew og Maxwell Fry inngås.

## Priser
* Royal Gold Medal – William Curtis Green.
* Prix de Rome, arkitektur: Raymond Gleize

## Fødsler

* 10. januar – Bjørn Stendahl, norsk arkitekt og jazzhistoriker
* 3. mars – Kari Nissen Brodtkorb, norsk arkitekt, arkitekturprofessor
* 21. august – Tommy Kent, tysk slagersanger, skuespiller, maler og arkitekt
* 29. oktober – Adrian Meyer, sveitsisk arkitekt og professor emeritus ved ETH i Zürich.
* 12. desember – Wolf D. Prix, østerriksk arkitekt
*Hossein Amanat, iransk-kanadisk arkitekt

## Dødsfall
* 20. mai – Hector Guimard, fransk arkitekt (født 1867)
* 21. mai – Ove Bang, norsk arkitekt (født 1895)
* 23. mai – Charles Robert Ashbee, engelsk arkitekt, interiørarkitekt, kunsthåndverker, kunstteoretiker og forfatter (født 1863)
* 10. juni – Gustav Gull, sveitsisk arkitekt (født 1858)
* 22. september – Ralph Adams Cram,amerikansk arkitekt (født 1863)
* 8. desember – Albert Kahn, tyskamerikansk arkitekt  (født 1869)
* 27. desember – Reginald Blomfield, britisk landskapsarkitekt (født 1856)

## Bildeglleri

Ove_Bang_fra_Stud_1913.jpg|Ove Bang(1895-1942)


## Referanser